समस्या को हल करें प्रजाति की पहचान करें मधुमक्खियों को वापस लौटने से रोकें
अगर आपको आपके घर के अंदर मधुमक्खियां नजर आ रही हैं या फिर आपने कारपेंटर बीज़ (carpenter bees) को आपके घर के फर्नीचर में छेद करते हुए देखा है, तो जान लें कि ऐसे मौके पर इनका निराकरण करना जरूरी हो जाता है। शुरुआत में तो इनके द्वारा किया गया नुकसान नजर नहीं आता, लेकिन अगर समय पर इसका निराकरण नहीं किया गया तो यह नुकसान धीरे-धीरे बढ़ता जाता है।  अगर कारपेंटर बीज़ को उनके हाल पर ही छोड़ दिया जाए, तो धीरे-धीरे यह पूरी लकड़ी को अंदर से खोखला कर देती हैं। मधुमक्खियां छत्ता बनाती हैं, जो धीरे-धीरे बहुत भारी हो जाता है और इससे आसपास की जगह को नुकसान पहुंच सकता है। इसमें मौजूद शहद दूसरे जानवरों को आकर्षित कर सकता है। एक मधुमक्खी को मारना बहुत आसान काम है, लेकिन जब बात पूरे मधुमक्खी के छत्ते की हो, तो यह बड़ा लंबा और बहुत मुश्किल काम हो जाता है। इस बात का भी ध्यान रखें कि अगर इस काम को सही ढंग से नहीं किया गया, तो कुछ ही समय में मधुमक्खियां दोबारा लौटकर आ सकती हैं। यह भी याद रखें कि:  आमतौर पर मधुमक्खियां आपको नजरअंदाज करती रहेंगी, जब तक कि आप उनके छत्ते की छेड़छाड़ नहीं करेंगे। एक मधुमक्खी के डंक को बर्दाश्त करना कोई मुश्किल बात नहीं, लेकिन अगर आप उनके छत्ते की छेड़छाड़ करेंगे, तो आपको दस, सौ, यहां तक कि हजारों मधुमक्खियों के डंक का सामना करना पड़ सकता है।  अलग-अलग प्रजाति की मधुमक्खियों से छुटकारा पाने के लिए अलग-अलग तरीकों का इस्तेमाल करना पड़ता है। इस काम के माहिर लोग धुएं, कीटनाशक दवाइयों या फिर मधुमक्खियों को हटाने के दूसरे तरीकों का इस्तेमाल करते हैं, इसके साथ ही साथ बचे हुए छत्ते में से शहद निकालने के लिए, यह दूसरे छत्ते का भी उपयोग करते हैं। मधुमक्खी के छत्ते को निकालने के लिए आपको कारपेंटर (carpenter) का काम भी आना चाहिए तथा क्षतिग्रस्त हुए ढांचे को सुधारना भी आना चाहिए। पहले इस बात को सुनिश्चित किया जाए कि मधुमक्खी का छत्ता पब्लिक प्रॉपर्टी में है या फिर आपकी निजी प्रॉपर्टी में, अगर छत्ता पब्लिक प्रॉपर्टी में है, तो सबसे पहले स्थानीय अधिकारियों से संपर्क करें, ताकि वह इसका निराकरण कर सकें और अगर मधुमक्खी का छत्ता आपकी निजी प्रॉपर्टी में है, तब भी आप स्थानीय अधिकारियों से संपर्क कर सकते हैं, क्योंकि बहुत से स्थानों पर यह कार्य बिना कोई फीस लिए करना उनकी जिम्मेदारी में शामिल होता है।  फ्री सर्विस का मिलना या ना मिलना आपके इलाके पर निर्भर करता है। हो सकता है कि फ्री सर्विस में मधुमक्खी और उसके छत्ते का निराकरण शामिल हो, या सिर्फ मधुमक्खियों से छुटकारा दिलाना फ्री सर्विस के अंदर आता हो। इस काम को करते समय अगर आपकी प्रॉपर्टी में कोई नुकसान हुआ है, तो इसकी रिपेयरिंग करना फ्री सर्विस में शामिल होना या ना होना, दोनों मुमकिन हैं। अगर आपके यहां इस तरह के काम की फ्री सर्विस मौजूद है, तो हो सकता है कि यह फ्री सर्विस तब ही लागू हो जब मधुमक्खी का छत्ता प्राकृतिक जगह पर लगा हुआ हो, जैसे कि पेड़, ना कि आपके घर में या मनुष्य के द्वारा बनाई हुई किसी दूसरी इमारत में। लेकिन फिर भी अधिकारियों से संपर्क करना उचित रहेगा, क्योंकि मधुमक्खी के छत्ते के प्राकृतिक जगह पर ना होने पर, आप उनसे जानकारी ले सकते हैं कि उनके नियम किन परिस्थितियों में लागू होते हैं। अगर मधुमक्खियों से छुटकारा पाने के लिए स्थानीय अधिकारियों द्वारा फ्री सर्विस दी जाती है, तो फौरन इनसे संपर्क ना किया जाए। इस बात का ध्यान रखें कि इनके द्वारा दी गई सर्विस फ्री तो कहलाती है, मगर इसके अंदर शामिल हर काम फ्री में नहीं किया जाता। इस बात की जानकारी ली जाए कि यह कौन-कौन से कार्य फ्री में करते हैं और साथ में प्राइवेट कीट-विनाशक टीमों से भी संपर्क करें और दोनों की तुलना करने के बाद ही किसी एक को चुना जाए।  इस बात का खास ध्यान रखें कि अगर मधुमक्खी का छत्ता आपके घर के अंदर मौजूद है, तो हो सकता है कि इस तक पहुंचने और इसका निराकरण करते समय आपके मकान में तोड़फोड़ करना पड़े। इसलिए यह भी मुमकिन है कि इस कार्य को करते समय आपके मकान को पहुंचने वाली क्षति की रिपेयरिंग को फ्री सर्विस के अंदर शामिल ना किया जाए। रिपेयरिंग ना होने या सही ढंग से ना करने पर, मधुमक्खियों के दोबारा उस जगह पर लौटने की संभावना बढ़ जाती हैं, तो अगर प्राइवेट कीट-विनाशक टीम के द्वारा किए गए कार्य की लंबे समय के हिसाब से तुलना करें, तो इनके द्वारा किया गया कार्य सस्ता ही पड़ता है और इसके साथ-साथ यह लोग रिपेयरिंग का भी काम करते हैं और मधुमक्खियों के भविष्य में ना लौटने की गारंटी भी लेते हैं। अगर आपको पक्का यकीन है कि आपके घर में मौजूद छत्ता मधुमक्खी का ही है, तो स्थानीय मधुमक्खी पालन करने वालों को बुलाना उचित रहेगा। मधुमक्खियों को मारने से बेहतर है कि मधुमक्खी पालन करने वाले इनको वहां से हटा दें। क्योंकि आजकल मधुमक्खियों की जनसंख्या धीरे-धीरे घटती जा रही है और यह फल और सब्जियों के परागण करने में अहम भूमिका निभाती हैं। अगर आप स्थानीय मधुमक्खी पालन करने वालों को ढूंढने में असमर्थ हों, तो आप स्थानीय कीट-विनाशक टीम से भी संपर्क कर सकते हैं, जिनको मधुमक्खियों के मामले में महारत हासिल हो। यह टीम भी मधुमक्खियों को मारने से पहले इनको वहां से हटाने की कोशिश करती है। अगर मधुमक्खियों ने आपके घर में या आपकी प्रॉपर्टी में छत्ता बना लिया है, तो आप जिसको भी बुलाएंगे वह छत्ते तक पहुंचने के लिए आपके घर की दीवार, छत या फर्श की तोड़फोड़ कर सकते हैं। जाहिर सी बात है इस कारण आपको रिपेयरिंग की जरूरत पड़ेगी। इस वजह से यह बेहतर रहेगा कि मधुमक्खियों के मामले में दक्ष कीट-विनाशक टीम से ही संपर्क किया जाए।  मधुमक्खियों के मामले में दक्ष टीम आपके घर की रिपेयरिंग का भी काम करके जाएगी, जबकि दूसरी कीट-विनाशक टीमें केवल आपको मधुमक्खियों से छुटकारा दिला पाएंगी। जिसकी वजह से रिपेयरिंग का काम या तो आपको खुद करना पड़ेगा या किसी कारीगर से आपको घर की रिपेयरिंग करवाना पड़ेगी। मधुमक्खियों के मामले में महारत रखने वाली कीट-विनाशक टीम आपको काम के साथ-साथ भविष्य में उस जगह पर मधुमक्खियों के वापस ना लौटने की गारंटी भी देगी। अगर लंबे समय के हिसाब से इस काम को देखा जाए तो यह काम आपको सस्ता ही पड़ेगा। जब भी आपको कहीं मधुमक्खियां नज़र आएं, तो कोई कदम उठाने से पहले इस बात को सुनिश्चित किया जाए कि वह मधुमक्खियां ही हैं। ऐसा ना हो कि कहीं वह ततैये या भंवरे हों। नीचे बताए हुए तरीकों से आप इनमें अंतर कर सकते हैं:  रोएं से: मधुमक्खी का शरीर रोएंदार होता है। जबकि ततैया और भंवरे के शरीर पर भी रुआँ होता है, लेकिन बहुत करीब से देखने पर ही शरीर पर मौजूद रुआँ नजर आता है।  खाने के स्रोत: मधुमक्खियां फूलों का रस पिया करती हैं, जबकि भंवरे और ततैया कीड़े-मकोड़ों का शिकार किया करते हैं, या फिर यह बचे हुए खाने पर गुजारा करते हैं। आकार देखें: मधुमक्खियों के शरीर का बीच का हिस्सा मोटा और भरा हुआ होता है जबकि ततैया एवं भंवरों का शरीर लंबा होता है एवं इनके शरीर के बीच का हिस्सा पतला होता है। जब मामला मधुमक्खियों से छुटकारा पाने का हो, तो अलग-अलग प्रजातियों पर अलग-अलग तरीकों का इस्तेमाल किया जाता है। मधुमक्खी का फोटो लें और फोटो को किसी कीट-विनाशक टीम या मधुमक्खी पालन करने वाले को दिखाएं। आप ऑनलाइन स्रोतों जैसे http://www.adkinsbeeremoval.com/bee-id-chart.php पर भी इस फोटो की तुलना कर सकते हैं। अगर आप भारत की बजाय संयुक्त अमेरिका में हैं, तो मधुमक्खियों, बंबल-बीज़ (bumblebees), कारपेंटर बीज़ (carpenter bees), या फिर अफ्रीकनाइज़ड हनी बीज़ (Africanized honey bees) से आपका सामना होने की बहुत ज्यादा संभावनाएं हैं। अगर आपके लिए उनका फोटो लेना मुमकिन ना हो या फोटो की क्वालिटी अच्छी ना हो, तो बेफिक्र रहें। उनके छत्ते पर नजर डालें और उसकी मदद से मधुमक्खी की प्रजाति पहचानने की कोशिश करें।  अक्सर मधुमक्खियां अपना छत्ता खुली जगहों पर बनाती हैं, जैसे पेड़ों की डालियां, कटी हुई लकड़ियां और फेंसिंग के खंभे आदि। आमतौर पर यह घरों में अपना छत्ता नहीं बनाती, पर कई बार छतों पर, दीवारों के बीच खाली जगह पर या घर के बाहरी वाले हिस्से में इनका छत्ता देखने को मिल सकता है, अगर वहां आने-जाने की खूब जगह मौजूद हो।  बंबल-बीज़ (Bumblebees) ज्यादातर अपना छत्ता जमीन में या जमीन के करीब बनाती है, जैसे चूहों का त्यागा हुआ बिल, कंपोस्ट पाइल (compost pile) या फिर घर के बाहर मौजूद शेड और बरामदे में इनका छत्ता आपको नजर आ सकता है। कारपेंटर बीज़ (Carpenter bees) आमतौर पर लकड़ी में छेद करके अपना ठिकाना बनाती हैं। बरामदे, ईव्स (Eaves) यानी दीवार से बाहर की ओर निकला हुआ छत का हिस्सा और लकड़ी के शेड में अगर सिक्के के बराबर छेद मौजूद हों, तो उन पर खास ध्यान दें। अगर आप यह पता नहीं लगा पा रहे हैं कि यह किस प्रजाति की मधुमक्खी है, तो परेशानी की कोई बात नहीं। इनकी पहचान करने से आपको बस यह फायदा होता कि आप अलग-अलग कीट-विनाशक टीम के द्वारा बताई हुई फीस की तुलना कर सकते हैं और यह भी जान सकते हैं कि आपको क्या-क्या करने की जरूरत पड़ेगी। लेकिन ऐसा भी नहीं कि यह सब जाने बगैर आपका कोई काम नहीं हो पाएगा। किसी कीट-विनाशक टीम से संपर्क करें, जो खासकर मधुमक्खियों के मामले में महारत रखती हो। यह आसानी से मधुमक्खी की प्रजाति का पता लगा लेंगे। इस बात को सुनिश्चित करें कि आपने जिसको भी बुलाया है उसने मधुमक्खियों को मारकर या हटाकर, वहां से उनके छत्ते को भी हटा दिया है। ऐसा ना होने पर यह छत्ता दूसरी मधुमक्खियों को अपनी ओर आकर्षित कर सकता है। इसलिए नई समस्या से बचने के लिए इस बात को सुनिश्चित किया जाए कि छत्ते को सही तरीके से पूरी तरह हटा दिया गया है। अगर किट-विनाशक टीम मधुमक्खी के छत्ते तक पहुंचने के लिए आपके घर में कहीं तोड़फोड़ करती है और बाद में उसकी रिपेयरिंग नहीं करती, तो फौरन उसकी रिपेयरिंग की जाए। क्योंकि जब इन मधुमक्खियों के लिए यह जगह रहने को अनुकूल है, तो जाहिर सी बात है दूसरी मधुमक्खियों को भी यह जगह रहने को बहुत पसंद आएगी। इसलिए जितना जल्दी हो सके इनके आने-जाने के सभी रास्तों को सील किया जाए। किसी भी तरह की दरार, छेद और उनके आने-जाने की सभी रास्तों को बंद किया जाए। इस बात को ध्यान रखें कि अगर मधुमक्खियों का एक झुंड यहां पर छत्ता बना चुका है, तो मधुमक्खियों का दूसरा झुंड भी यहां पर छत्ता बना सकता है। इसलिए सारी जगह की खूब अच्छे से जांच पड़ताल करें और मधुमक्खियों के आने-जाने के सारे रास्तों को देखें। फिर इन रास्तों को सीलेंट, इंसुलेशन फोम या दूसरी चीजों की मदद से सील करें। ऐसी जगहों का खात्मा किया जाए, जहां मधुमक्खियां छत्ता बना सकती हैं। घर में पड़े कबाड़ को साफ करें, जो कि मधुमक्खियों के छत्ते के लिए उचित स्थान हो सकता है। आपके यहां किस प्रजाति की मधुमक्खियां पाई जाती हैं, उसके हिसाब से इन बातों का भी ध्यान रखें:  मधुमक्खियों के छत्ते के लिए अनुकूल स्थान, जैसे घर के बाहर मौजूद शेड, बरामदा आदि तक मधुमक्खियों को जाने से रोकें। घर के आंगन या दूसरी जगहों पर मौजूद चूहों के बिल और दूसरे छेदों को बंद करें। खाद बनाने के लिए कचरे का खुले में ढेर ना लगाया जाए, बल्कि इसको किसी बंद डिब्बे में रखा जाए। ऐसे पेड़ और लकड़ियों का सफाया करें, जो अंदर से खोखले हों।
घर में मौजूद मधुमक्खियों के छत्ते का खास ध्यान रखें: इनसे छुटकारा पाने के लिए दक्ष व्यक्तियों से सहायता लें: कोई कदम उठाने से पहले स्थानीय अधिकारियों से संपर्क करें: फ्री सर्विस की ओर जाने से पहले, दूसरी कीट-विनाशक टीमों के कार्य की तुलना करें: कीट-विनाशक टीम से संपर्क करने से पहले मधुमक्खी पालन करने वालों को बुलाएं: किसी भी कीट-विनाशक टीम को बुलाने की बजाय, मधुमक्खियों के मामले में दक्ष टीम से संपर्क करें: इस बात को सुनिश्चित किया जाए कि आपका सामना मधुमक्खियों से ही हुआ है: मधुमक्खी की प्रजाति की पहचान के लिए उसका फोटो ले: अगर जरूरत हो तो उनके छत्ते के जरिए उनकी पहचान करें: अगर आप इनको पहचानने में असमर्थ हों, तब भी बेफिक्र रहें: मधुमक्खियों के पूरे छत्ते को हटाएं: फौरन जरूरी रिपेयरिंग की जाए: अपने घर में मधुमक्खियों के छत्ते के लिए अनुकूल सारी जगहों को साफ करें:
https://www.wikihow.com/Get-Rid-of-Bees https://www.wikihow.com/Get-Rid-of-Bees https://www.wikihow.com/Get-Rid-of-Bees
Dealing with the Problem Identifying the Species Preventing Bees from Returning